### Beslutning

Godkendt.

### Sagsfremstilling

## Resume og sagens baggrund

På investeringsoversigten for 2024 er der afsat et rådighedsbeløb på 2,44 mio. kr. til generaleftersyn af broer og brovedligeholdelse. Der søges om en anlægsbevilling på det samlede rådighedsbeløb på 2,44 mio. kr. til brovedligeholdelse i 2024.

## Indstillinger

Direktøren indstiller, at der gives en anlægsbevilling på 2,44 mio. kr. finansieret af det afsatte rådighedsbeløb til brovedligeholdelse i 2024.

## Behandling

Teknik- og Miljøudvalget, Økonomiudvalget, Kommunalbestyrelsen.

## Sagsfremstilling

Brovedligeholdelsen omfatter renovering af rørunderføringer, støttemure, stenkister, tunneller, broer og lignende. Bevillingen omfatter også rådgiverhonorar, ajourføring af broprogrammet RosyBridge, årlige generaleftersyn og særeftersyn af specifikke bygværker, samt planlægning og prioritering af broarbejder i 2024.

Generelt

Kommunen forvalter cirka 150 registrerede bygværker, som hører under brovedligeholdelsen. Det dækker over broer, stibroer, rørunderføringer, støttemure, stenkister, tunneller og lignende.

Der bliver ført et tilsyn med bygværkerne. Det kaldes generaleftersyn og gennemføres efter en fem års cyklus. Dette betyder, at alle bygværker bliver tilset minimum hvert femte år, og at der bliver foretaget en afrapportering i broforvaltningssystemet RosyBridge. Udover generaleftersyn udføres særeftersyn i mange tilfælde for at tilrettelægge de rigtige tekniske og faglige løsninger.

Inden for de kommende år bør der være en drøftelse af opgaveporteføljen inden for brovedligehold.

De seneste par år har administrationen opdaget flere rørunderføringer og stibroer, hvilket medvirker til at presse budgettet på området.

Kommunen har desuden en række gadekær med støttemure, som ikke ligger under brovedligehold eller andet vedligehold. Imidlertid kunne det være tilrådeligt fremadrettet at inddrage støttemurene under brovedligeholdelsen. Det ville sikre systematisk tilsyn og vedligehold af støttemurene, så de opretholder deres sikkerhedsfunktion.

Der er ikke afsat midler til drift og vedligehold af autoværn. Det betyder blandt andet, at der for eksempel ikke er et budget til at udbedre autoværn, som bliver påkørt i løbet af året. Det kunne overvejes at lægge vedligehold af autoværn ind under brovedligehold, idet der samtidig med tilsyn og udbedring af broer ses på autoværn som en del af broen.

Status 2023

I 2023 er der udskiftet en stenkiste (bro 178) på [adresse] for [adresse]. Stenkisten var defekt og smadret, hvilket havde medført, at vejen var sunket. Lars Schultz er ikke fredet, og derfor har Slots- og Kulturstyrelsen ikke haft bemærkninger i forhold til kommunens reparationsmetode. Stenkisten blev derfor udskiftet med en rørunderføring, som har en god bæreevne og kræver mindre vedligehold.

I 2023 er der desuden udskiftet en gammel rusten stibro ved [adresse] (bro 84) beliggende i [adresse] langs kysten. [adresse] blev erstattet med en ny stålbro med langtidsholdbare elementer.

Anlægsarbejderne forventes påbegyndt i april 2024 og afsluttet i november 2024.

Der forventes afledte driftsudgifter på 0 kr.

## Økonomiske konsekvenser

Der er afsat et rådighedsbeløb på 2,44 mio. kr. til brovedligeholdelse. Det bemærkes, at restrådighedsbeløbet herefter udgør 0 kr.

[adresse] bemærkninger er indarbejdet i sagen.

### Sagens forløb

15-01-2024 Teknik- og Miljøudvalget
Anbefales.
24-01-2024 Økonomiudvalget
Anbefales.